पुलिस अधीक्षक अमित सांघी ने आज यहां बताया कि सात सितंबर को सुबह चंबल नदी से अवैध रेत भरकर ला रहे एक ट्रेक्टर-ट्रॉली के चालक ने चेकिंग के दौरान आगरा-मुम्बई राष्ट्रीय राजमार्ग पर एक डिप्टी रेंजर सूबेदार सिंह कुशवाह की हत्या कर दी थी। इस मामले में घटना के बाद से ही पुलिस आरोपियों की तलाश में छापेमारी कर रही थी। पुलिस ने आज मुखबिर की सूचना पर ग्राम बमूर वसई से दो आरोपियों देवेंद्र गुर्जर और उसके नाबालिग भाई किल्ली गुर्जर को गिरफ्तार कर लिया।